ΓΡΑΠΤΗ ΕΡΩΤΗΣΗ E-2296/96 υποβολή: Elmar Brok (PPE) προς την Επιτροπή (27 Αυγούστου 1996)

Θέμα: Χρηματοδοτικοί πόροι για το πρόγραμμα Erasmus

1. Διαθέτει η Επιτροπή στοιχεία για την εξέλιξη των πόρων χρηματοδότησης του προγράμματος Erasmus και τον αριθμό των υποτρόφων σπουδαστών από την περίοδο έναρξης της εφαρμογής του;

2. Αληθεύει ότι από την περίοδο έναρξης της εφαρμογής του προγράμματος Erasmus μειώνεται συνεχώς το ύψος των χορηγούμενων υποτροφιών;

3. Σε περίπτωση που τούτο συμβαίνει, είναι δυνατόν να αναφερθούν στοιχεία σχετικά με την κλίμακα μείωσης του ύψους του μέσου όρου των υποτροφιών Erasmus;

4. Λαμβάνοντας υπόψη τους διαθέσιμους χρηματοδοτικούς πόρους, είναι ακόμη δυνατόν να επιτευχθεί ο στόχος του προγράμματος Erasmus, δηλαδή να παρατρύνεται το 10% όλων των ευρωπαίων σπουδαστών να σπουδάζει επί ένα εξάμηνο σε χώρες της αλλοδαπής;

5. Έχει συνειδητοποιήσει η Επιτροπή τη σπουδαιότητα του προγράμματος Erasmus καθώς και του σχετικού προγράμματος-πλαισίου Socrates;

6. Σε περίπτωση που τούτο συμβαίνει, προτίθεται η Επιτροπή να επιδείξει συνέπεια στη θέση της αυτή κατά την προσεχή αναθεώρηση του προϋπολογισμού των προγραμμάτων Socrates και Erasmus;

Απάντηση της κας Cresson εξ ονόματος της Επιτροπής (25 Σεπτεμβρίου 1996)

1. Η Επιτροπή διαβιβάζει απευθείας στον αξιότιμο βουλευτή και στην Γενική Γραμματεία του Κοινοβουλίου δύο πίνακες που εμφανίζουν το κονδύλι που χορηγήθηκε στην δράση 2 του Erasmus (υποτροφίες κινητικότητας σπουδαστών) καθώς επίσης τον εγκεκριμένο αριθμό των σπουδαστών, για τα έτη 1988-1995.

2. Όπως μπορούμε να διαπιστώσουμε βάσει των αριθμιτικών στοιχείων του παραρτήματος Ι, οι υποτροφίες Erasmus συνεχώς μειώνονται από το 1989 (εκτός από τα έτη 1992/92, λόγω της εισόδου στο πρόγραμμα των χωρών ΕΖΕΣ με συμπληρωματικό προϋπολογισμό). Αυτή η τάση οφειλόταν στην σταθερή αύξηση της ζήτησης ενώ το συνολικό κονδύλι παραμένει ως επί το πλείστον σταθερό.

3. Η μέση μηνιαία υποτροφία κινητικότητας, που εγκρίνεται σε ευρωπαϊκό επίπεδο, μειώθηκε περίπου στο ήμισυ από το 1988. Αυτή ανερχόταν το 1988/89 σε 187 ECU ενώ το 1995/96, ήταν μόνο 67 ECU.

4. Η κινητικότητα του 10% του εκπαιδευτικού ευρωπαϊκού πληθυσμού παραμένει γενικώς ο στόχος της κοινοτικής πολιτικής. Εντούτοις, ο αριθμός σπουδαστών που πρέπει να υποστηριχθεί για να επιτευχθεί αυτός ο στόχος δεν σταματά να αυξάνεται εφόσον ο ευρωπαϊκός πληθυσμός σπουδαστών έχει, επίσης και αυτός, αυξηθεί έντονα. Ο στόχος κινητικότητας του 10% μπορεί να συνεχιστεί μόνο σε συνεργασία με τα κράτη μέλη, είναι προφανές ότι το πρόγραμμα Erasmus μπορεί να διαδραμματίσει το ρόλο του μόνο στο πλαίσιο ενός αυξημένου κονδυλίου αναλόγως.

5.-6. Η Επιτροπή γνωρίζει άριστα τη σημασία που προσδίδει το πρόγραμμα Σωκράτης στο οποίο το κεφάλαιο ανώτατης εκπαίδευσης (Erasmus) αποτελεί έναν από τους κυριότερους πυλώνες. Παρόλα αυτά, κατά την έγκριση του προγράμματος, ο εγκεκριμένος οικονομικός φάκελος παραμένει πολύ κάτω του εκτιμώμενου από την Επιτροπή απαραίτητου ποσού για την πλήρη προσέγγιση των στόχων. Σύμφωνα με την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής ((ΕΕ αριθ. L 132 της 16 Ιουνίου 1995. )) σχετικά με την απόφαση που θεσπίζει το πρόγραμμα Σωκράτης, η Επιτροπή έχει σαφή εντολή να υποβάλει προτάσεις που αφορούν κυρίως τον οικονομικό φάκελο του προγράμματος. Η Επιτροπή θα υποβάλει τις προτάσεις της για αυτό το θέματο δεύτερο εξάμηνο 1996.